Na temelju članka 15. stavka 2. Zakona o javnoj nabavi (Narodne novine broj: 120/16., 114/22. i 48/26.) i članka 29. Statuta Osnovne škole Savski Gaj, Remetinečka cesta 64 a, Zagreb, Školski odbor na ___. sjednici održanoj ___ 2026. godine donosi

P R A V I L N I K  O IZMJENAMA I DOPUNAMA 
PRAVILNIKA O   P R O V E D B I   P O S T U P A K A
J E D N O S T A V N E   N A B A V E
· nacrt -


Članak 1.

U Pravilniku o provedbi postupka jednostavne nabave od 1. rujna 2026. (KLASA: 011-03/26-02/01
URBROJ: 251-164-01-26-01) članak 4. mijenja se i glasi.

(1) U postupcima jednostavne nabave naručitelj koristi elektronička sredstva komunikacije radi slanja zahtjeva za dostavu ponuda, zaprimanja ponuda, razmjene informacija s gospodarskim subjektima, dostave odluka i obavijesti te dokumentiranje postupka.
(2) Elektronička komunikacija mora se provoditi na način koji osigurava jednak tretman gospodarskih subjekata, integritet podataka, povjerljivost poslovnih informacija i mogućnost dokumentiranja poduzetih radnji.

Članak 2.

U članku 10. stavak 3. mijenja se i glasi:
(3) Komunikacija i svaka druga razmjena informacija između naručitelja i gospodarskih subjekata u postupcima jednostavne nabave procijenjene vrijednosti nabave manje od 5.000,00 eura provodi se putem elektroničke pošte i/ili aplikacije ili putem EOJN RH, ako je takav način komunikacije određen u zahtjevu za dostavu ponuda.

Članak 3.

U članku 11. dodaje se novi stavak (3) koji glasi:
(3) Komunikacija i svaka druga razmjena informacija između naručitelja i gospodarskih subjekata u postupcima jednostavne nabave iz stavka 1. ovog članka provodi se putem EOJN RH, osim u dijelu u kojem sustav dopušta ili zahtijeva drugačije postupanje.

Članak 4.
Članak 16. mijenja se i glasi:
(1) Ponude se dostavljaju naručitelju putem elektroničke pošte ili aplikacije naznačene u  zahtjevu za dostavu ponuda, odnosno u slučaju kada se postupak jednostavne nabave provodi kroz modul jednostavne nabave u EOJN RH, ponude se dostavljaju isključivo putem istog modula.
(2) Ponude zaprimljene nakon isteka roka za dostavu ponuda neće se razmatrati.

Članak 5.

U članku 21. stavak 3. se briše, a stavak 4. postaje stavak 3. 



Članak 6.
Članak 22. se mijenja i glasi:
(1) U postupcima jednostavne nabave čija je procijenjena vrijednost veća od 15.000,00 eura bez PDV, gospodarski subjekt koji ima ili je imao pravni interes za dobivanje određenog ugovora/narudžbenice o jednostavnoj nabavi i koji je pretrpio ili bi mogao pretrpjeti štetu od navodnog kršenja subjektivnih prava ima pravo izjaviti prigovor ravnatelju kao odgovornoj osobi Naručitelja.
(2) Prigovor i stavka 1. ovog članka izjavljuje se u roku od pet (5) dana od dana:
· objave odluke o odabiru ili odluke/obavijesti o poništenju
· objave izmjene ugovora u EOJN RH u odnosu na slučajeve i okolnosti kojima se opravdava izmjena ugovora.
(3) Gospodarski subjekt ima pravo podnijeti prigovor na sadržaj zahtjeva za dostavu ponuda sukladno stavku 1. ovog članka u roku pet (5) dana nakon objave odluke o odabiru ili odluke/obavijesti o poništenju, samo ako je putem module jednostavne nabave u EOJN RH upozorio naručitelja na konkretnu nezakonitost najkasnije tijekom drugog dana prije dana isteka roka određenog za dostavu ponuda i ako naručitelj predmetnu nezakonitost nije ispravio najkasnije tijekom jednog dana prije isteka roka određenog za dostavu ponuda.
(4) Ako tijekom roka za prigovor sustav na poslužitelju EOJN RH postane nedostupan, rok za prigovor produžuje se za onoliko dana koliko je sustav bio  nedostupan.
(5) Ako je sustav na poslužitelju EOJN RH bio nedostupan samo zadnjeg dana roka za prigovore, rok za prigovore produžuje se do isteka prvog sljedećeg radnog dana.
(6) Ako posljednji dan roka za podnošenje prigovora pada na državni blagdan, subotu ili nedjelju, rok istječe protekom posljednjeg sata sljedećeg radnog dana.
(7) Prigovor nije dopušten u postupcima jednostavne nabave procijenjene vrijednosti manje ili jednake od 15.000,00 eura bez PDV-a, osim ako Naručitelj u pojedinom postupku ne odredi drukčije.

Članak 7.
Članak 23. se mijenja i glasi:

(1) Prigovor se podnosi isključivo putem modula jednostavne nabave u EOJN RH.
(2) Prigovor mora sadržavati najmanje podatke o podnositelju prigovora (naziv ili osobno ime, OIB ili odgovarajući identifikacijski broj, ako je predviđen u nacionalnom zakonodavstvu, adresa sjedišta ili prebivališta), naziv naručitelja i oznaku postupka jednostavne nabave (evidencijski broj nabave ili broj objave u EOJN RH i naziv predmeta nabave), akt na koji se prigovor odnosi, kratko obrazloženje činjenica i navoda na kojima se prigovor temelji (opis eventualnih nepravilnosti i obrazloženje) i dokaze kojima se te činjenice utvrđuju i što se prigovorom zahtjeva.
(3) Ako prigovor sadržava kakav nedostatak koji onemogućuje postupanje po prigovoru odnosno ako je nerazumljiv ili nepotpun, Naručitelj će putem modula jednostavne nabave u EOJN RH pozvati podnositelja prigovora da u roku od (tri) 3 dana od poziva otkloni nedostatak, uz upozorenje na pravne posljedice iz članka 24. ovog Pravilnika ako to ne učini.




Članak 8.
U članku 24. stavku 2. alineja 4. se mijenja i glasi:

· usvojiti prigovor, te u tom slučaju poništiti odluku, postupak ili radnju u dijelu u kojem su zahvaćeni nezakonitošću.

U članku 24. stavak 5. se mijenja i glasi:

(5) Protiv odluke ravnatelja donesene povodom prigovora žalba nije dopuštena, ali se može pokrenuti upravni spor pred mjesno nadležnim upravnim sudom u roku od 30 dana od dana dostave odluke o prigovoru.


PRIJELAZNE I ZAVRŠNE ODREDBE

Članak 38.
Ovaj Pravilnik, objavit će se na mrežnim stranicama Naručitelja i u EOJN RH.

Članak 39.
[bookmark: _GoBack]Ovaj Pravilnik stupa na snagu dan nakon objave na oglasnoj ploči i mrežnoj stranici Osnovne škole Savski Gaj.


KLASA: 011-03/26-02/01
URBROJ: 251-164-01-26-
Zagreb,  2026.

Predsjednica Školskog odbora:
													
Ana Jukica


Ovaj Pravilnik objavljen je na oglasnoj ploči Naručitelja dana ____ 2026. godine te stupa na snagu dana ______ 2026. godine.

								Ravnatelj

													
								Matija Bajić, prof.

